EMIRATES STADION ARSENAL
Amikor azért csinálod, amit csinálsz, mert szereted,
azt szenvedélynek hívják.
Szenvedély és elkötelezettség! Mutassuk meg, milyen fontos ez nekünk!
Menjünk, és támadjunk!
Játsszunk bátran, és nyerjük meg ezt a kurva meccset!
Az Arsenal Football Club...
Észak-London szívében található.
A világ egyik legnagyobb futballklubja.
Thierry Henry!
Micsoda gól!
Történelmük a stílusról...
Pires. Mesés!
...és rendkívüli sikerekről szól.
Bajnokok voltak.
A Legyőzhetetlenek.
Veretlenül hoztak le egy Premier League-idényt.
BAJNOKOK 03/04 38 MECCS - 0 VERESÉG - HALHATATLANOK
De mostanában nem állnak olyan jól a dolgok.
És több mint 20 éve először,
ez a nagyszerű klub nem szerepel az európai porondon.
A rajongók kiborultak.
Mindig bejutottunk a Bajnokok Ligájába.
Minden egyes évben.
És most az Európa Liga sem jött össze.
EDZŐKÖZPONT
A liga legfiatalabb menedzsere irányítja a csapatot.
A menedzseren hatalmas a nyomás. Megfelelési kényszer van,
de kész vagyok harcolni.
A liga legfiatalabb kerete az övék.
A történelmük során először
az Arsenal beengedte a kamerákat a kulisszák mögé.
JÁTSSZ A CÍMERÉRT
Hé, hé, hé!
Nem sokszor beszélek, de amikor igen, az szívből jön.
Egy olyan idényben, ami sorsfordítónak bizonyul a csapat életében.
Az események nem csak a pályán...
És piros lap!
...de azon kívül is zajlanak.
Dühít, ha elvesztek egy párharcot.
Ezek a kurva elvárások!
A klub úgy döntött, hogy többé nem ő a kapitányunk.
Mindenkit ugyanaz foglalkoztat a klubbal kapcsolatban:
Vajon Mikel Arteta képes lesz ismét csúcsra vezetni a csapatot?
Kihívás előtt állunk.
Gyönyörű kihívás előtt. Ugorjunk neki!
MINDENT VAGY SEMMIT - ARSENAL
NARRÁTOR: DANIEL KALUUYA
Új korszak kezdődik az Arsenalnál.
Az idény kezdetére a szurkolók visszatérhetnek a stadionba.
EDZŐKÖZPONT
Ez London Colney, az Arsenal edzőközpontja.
A csapat itt készül az új idényre.
Hé, Cédric! Sambi a helyedre parkolt!
Miért engem stírölsz?
Talpig aranyban!
Odanézzenek!
Az aranyember.
Inkább aranyifjú!
Az Arsenalnak több elismert sztárja van.
Mi az?
Többek között a csapatkapitány, Pierre-Emerick Aubameyang.
De a keret főként 25 éven aluliakból áll.
Sőt, valójában az Arsenalé a legfiatalabb keret a Premier League-ben.
Az egyik legizgalmasabb fiatal játékosuk
a 19 éves Bukayo Saka.
Onnantól, hogy az Arsenal kiszemelt, nem volt kérdés, hova igazolok.
Emlékszem, ahogy a játékosmegfigyelők odamentek a szülőkhöz, és adtak nekik
egy Arsenal-logós kártyát.
Beszálltam a kocsiba, apám megmutatta,
én meg elvettem tőle, és pár napig magamnál tartottam.
Gyerekként szórakozásból játszol,
aztán a csapat, amit csak a tévében láttál, megkeres,
ami óriási dolog. Tök izgatott lettem, legszívesebben azonnal mentem volna.
Bukayo az angol válogatott tagjaként szerepelt az Európa-bajnokság döntőjében.
Rábízták az utolsó büntetőt a 11-es párbajban.
Bukayo Saka következik...
OLASZORSZÁG 3 - 2 ANGLIA
2021. JÚLIUS 11.
Ez volt az angol foci elmúlt 50 évének legnagyobb pillanata.
Kérlek, Saka, hiszek benned. Olyan jó voltál ezen a tornán.
Gyerünk, haver!
A 19 éves játékosnak ezt be kell lőnie.
Kivédte! Donnarumma megfogta!
Anglia három tizenegyest hagyott ki egymás után.
A sorsdöntőt szegény Bukayo Saka hagyta ki.
Hibája után Bukayóra ocsmány, rasszista gyalázkodások özöne zúdult a neten.
Az eb-n nyújtott teljesítménye, és ahogy a ráirányult figyelmet kezelte,
közismertté tette.
Istenem!
Ha odaállsz büntetőt rúgni,
hős vagy a szememben. Nyilván, ha belövi, akkor jobb.
AZ ARSENAL GÓLREKORDERE
Csak hogy értsetek.
De számomra az, amit most csinál, és amilyen alázatos,
nagyszerű, mert az akadémiáról jött,
és ízig-vérig arsenalos.
Az emberek nem értik, mekkora nyomást jelent, a jövő reménységének lenni.
Amikor pályára lépsz, bizonyítanod kell. Állandóan.
Az embereket nem érdekli, hogy érzed magad,
és ettől lesz olyan nehéz.
Ezelőtt átlagos dolgokat is megtehettem,
de most már nem igazán lehet.
-Meleg a tányér. -Jó. Köszönöm!
Jó lesz, tökéletes. Köszönöm!
Ha otthon főzök tojást, keményre főzöm. Szóval...
Nem is szoktál főzni.
Mi az, hogy nem szoktam főzni?
Flo, mit mondtam neked tegnap?
Azt mondja, úgy tűnik, elment a Waitrose-ba egy uzsicsomagért.
Úgy tűnik.
Tesó, az életemre esküszöm.
Az egész személyzet kint várt rám.
Mi?
Bementem, és biztos felismertek.
Lehúztad a kapucnidat?
Rajtam volt a kapucni meg a maszkom, így.
És mégis felismertek?
Amikor eljöttem...
Az egész olyan...
Nyolc dolgozó várt kint a bejáratnál.
Tapsoltak, vagy mi?
Nem, azzal jöttek, amint kiléptem, hogy...
„Készíthetünk egy közös képet?”
Na ne bassz!
Rajtam volt a kapucni meg a maszk.
Nem tudom, mi mást tehetnék még.
Ez durva.
Gyerekként nem gondoltam ilyenekre.
Csak a focira gondoltam,
nem igazán tudtam a pályán kívüli dolgokról.
A médiáról meg ilyenekről.
De nem hiszem, hogy változtatnék,
mert megélhetem azt, amiről mindig álmodtam.
Ezt a fiatal csapatot a Premier League legifjabb edzője vezeti,
az Arsenal egykori játékosa, Mikel Arteta.
-Jó reggelt, Kelly! -Jó reggelt, Mikel!
Artetán nagy a nyomás.
Mióta átvette a csapatot, a teljesítményük hullámzó,
és ezen az új idényben változtatnia kell.
VEZETŐEDZŐ
Az az elvárás, hogy minden meccset megnyerjünk.
Akarunk BL-t nyerni? Igen. Akarunk még trófeákat nyerni? Igen.
Te vagy szélen, ide add be a zsugát. Hol a középhátvéd?
-Oda, igaz? -Oda.
A fő célom, hogy a szurkolók higgyenek a csapatban.
Az elmúlt években elvesztették a hitüket.
A foci arról szól, hogy pozitív érzésekkel töltsük el az embereket.
És ha képesek vagyunk erre, akkor remélhetőleg gyönyörű dolgok történnek.
Három! Kettő!
Arra gondoltam, kezdhetnéd úgy,
hogy „Helló, jó újra látni mindenkit, ismét itt vagyunk!”
A médiában megkérdőjelezik, hogy Mikel elég jó edző-e egy Arsenalhoz.
Jó reggelt!
Jó reggelt! Örülök, hogy eljöttek az új évad kezdetére.
Ez már a harmadik szezonja, igaz? Eddig két nyolcadik hely.
Érzi a teljesítménykényszert? Hogy idén villantania kell?
A célunk, hogy stabilan a legjobb teljesítményünket nyújtsuk,
ami közelebb visz minket ahhoz, hogy meccseket nyerjük.
Ezt akarom a csapattól.
Hogy pénteken legyőzzük a Brentfordot,
az elmúlt hetekben sok munkával és erőfeszítéssel
próbáltunk a lehető legjobban felkészülni.
Tudom, látni akarják az eredményt. Készüljenek a kezdőrúgásra!
-Köszönjük, Mikel! Nagyon köszönjük! -Köszönöm!
BRENTFORD - ARSENAL 2021. AUGUSZTUS 13.
Az első meccset a frissen feljutott Brentford ellen játsszák.
Győzelmet várnak tőlük,
de a COVID befolyásolta a felkészülést,
és a helyzet csak rosszabb lett.
Ha még nem hallották a hírt,
sem Pierre-Emerick Aubameyang, sem Alex Lacazette
nem játszik ma este, mivel betegek.
A kezdőrúgás előtti, rasszizmusellenes megemlékezésre
ebben az idényben is sor kerül.
Jó látni, hogy az ifjú Bukayo Saka is ott ül a kispadon.
És kezdünk!
Az Arsenal erősen kezd, és hamar mezőfölénybe kerül,
de a 20. percben...
a Brentford betalál.
Az Arsenal tovább küzd.
És 60 perc után Mikel becseréli az ifjú Bukayo Sakát.
Nemcsak az Arsenal-szurkolók,
de az összes Brentford-szurkoló is...
BRENTFORD-SZURKOLÓK A RASSZIZMUS ELLEN
...megtapsolja a pályára lépő Bukayo Sakát a kihagyott büntetője után.
De ő sem tudja megfordítani a meccset.
Saka átfordítja a labdát balra,
ahol már Granit Xhaka várja, aki laposan lő...
De a lövés a kapufa mellett suhan el.
Sørensen nagy bedobása
egyet pattan a tizenhatoson belül, és bent van!
Ez a Brentford második gólja!
Mikel reménye, hogy az Arsenal-szurkolók
sikeres idénnyitót lássanak, odalett.
A hazai szurkolók integetéssel búcsúznak a hazainduló Arsenal-szurkolóktól.
A szurkolók szemében ez a vereség elfogadhatatlan.
Zúgolódni kezdenek.
Kurva kínos.
Utolsók vagyunk!
Győztek!
Kettő-nullra legyőzték az Arsenalt.
Most lesz csak nagy a nyomás.
Kemény hetek jönnek,
legközelebb a Chelsea, majd a Manchester City jön,
és szerintem ezért
az az érzésem, nagy a nyomás Mikel Artetán,
akár jogosan, akár nem, de itt tartunk.
Jó reggelt!
Edzőként nagy rajtad a nyomás,
megkérdőjelezik a döntéseidet, problémákat kell megoldanod.
Ez része a munkámnak, és tényleg küzdeni akarok ezért a klubért.
Küzdeni akarok a játékosainkért, a szurkolókért.
Ők is így éreznek, és együtt meg tudjuk csinálni.
Azt akarjuk, hogy Kroenke szálljon ki!
FASZOM A FOLYAMATBA
A szurkolók és a klub közötti kapcsolat
2021. áprilisában ért a mélypontra.
A szurkolók tiltakoztak az ellen,
hogy a klub csatlakozzon a szakadár Európai Szuperligához.
Dühük java része a klub tulajdonosai, a Kroenke család
ellen irányult.
Hogy lehet egy klubnak olyan tulajdonosa, aki nem törődik vele? Nem értem.
Miért akarnak egy szuperligába rakni minket? Ne már!
A Kroenke Sports and Entertainmentet Stan Kroenke alapította.
Ez a világ legnagyobb, magánkézben lévő sportbirodalma.
A cég körülbelül tízmilliárd dollárt ér.
De az Arsenal esetében
Stan fia, Josh Kroenke a négy klubigazgató egyike.
Mi jelenti a legnagyobb kihívást egy futballklub vezetésében?
IGAZGATÓ
Hol is kezdjem?
A családom ténylegesen csak 2018-ban vette át a klub irányítását.
Lesz egy átmeneti időszak,
amikor eleinte nem lesz minden tökéletes.
Lesznek bukkanók, és erősnek kell lenni, hogy ellenálljunk nekik.
Azt akarjuk, hogy Kroenke szálljon ki!
KROENKE KIFELE
Nagyon kemény időszak volt.
Tudtam, hogy sokakat feldühítettünk, és ez zavar.
Időbe telik, míg helyreállítjuk a szurkolótábor bizalmát,
de a színfalak mögött már megkezdődött.
Josh Londonba repült, hogy találkozzon a technikai igazgatóval, Edu Gasparral,
és a vezérigazgatóval, Vinai Venkateshammal.
Az Arsenal igazgatótanácsával együtt
Josh jóváhagyta, hogy fejlesszék az első csapat keretét.
Természetesen még mindig, ahogy látni fogják,
sok dolgunk van.
És amikor ilyen helyzetet látnak...
Ide akarok eljutni az átigazolási időszak végére,
letisztázni és kiegyensúlyozni ezt a posztot.
Ahogy látják, Martin már megérkezett,
és az övé egy nagyon fontos poszt.
Eddig Smith Rowe-é volt, de így két irányítónk van.
Martin érkezésével új lehetőségek nyílnak előttünk.
Megtettük, amit akartunk a csapat átlagéletkorát illetően.
A játékosok, akiket szerződtetünk, mind 21, 22, 23, 24 évesek.
Josh és az Arsenal igazgatótanácsa 30 millió fontot költött
a norvég csodagyerekre, Martin Ødegaardra.
-Örülsz? -Igen, haver, persze.
Örülök, hogy visszatértél.
Hallottam, milyen bért kapsz, hát nem semmi, bazmeg.
És más fiatal játékosokat is szerződtettek.
A 21 éves Albert Sambi Lokongát 15 millió fontért.
A 21 éves Nuno Tavarest hétmillió fontért.
De a legdrágább új átigazolás a 23 éves Ben White,
akit 50 millió fontért vettek meg.
Van pár kölyök, akik beszólogatnak nekem.
-Rendesen szívatnak. -Tényleg?
„Ötvenmillió? Oszt' tök béna vagy.”
Az Arsenal költötte a legtöbbet ebben az átigazolási időszakban,
de még több játékost keresnek.
A nagy tervnek egyértelműbbé kell válnia
az átigazolási időszak után.
Elég jó a tempód, még mindig játékra kész vagy.
Utol sem érnek.
Azt hiszem, látják, ahogy fiatal tehetségeket keresünk,
akik a csapattal együtt fejlődhetnek.
-Hogy vagy? Jól? -Jól vagyok, Josh. Igen.
Durva hét volt.
Ja.
Az első Premier League-vereség után tudod, mi vár rád,
a cunami már az első napon lecsap.
Gyűlnek a fellegek.
-Hogy vagy? -Helló!
-Hogy vagy? Remekül. -Jól. És te?
Komolyan gondoltam, amit az üzenetben írtam.
Rázd le magadról azt a szarságot, mert fényes jövő áll előtted.
Már minden stadionban megtapsolják. Bárhová megyünk.
A szurkolól 18 hónapig távol voltak az Emirates Stadiontól,
de visszatértek.
A londoni rivális, Bajnokok Ligája-címvédő Chelsea elleni összecsapás kemény lesz.
Most hétvégén a Chelsea az ellenfél, aztán a Man City.
El tudok képzelni ennél egyszerűbb évadkezdetet is.
Tudom, hogy előszeretettel temetnek, kritizálnak minket,
de minket ez nem érdekel.
Kikről beszél? Egykori játékosokról?
Még a ruandai elnök is kritizálta a múlt heti játékukat,
mondván: „A középszerűség elfogadhatatlan.”
Többet költöttek, mint a bajnokság többi csapata...
Ez a legnagyobb kihívás, amióta az Arsenal edzője lett?
A játékosok nem érzik a nyomást, maga sem érzi?
Ha a fociban vagy egy elit sportban nem érzed a nyomást,
akkor rossz szakmát választottál.
-Köszönjük! -Köszönöm!
Szép volt. Helyre tetted őket.
-Ma elég kemények voltak. -Igen.
És láttad, hogy a Ramsdale-ügyet is előhozták?
Talksport, sporthírek.
Az Arsenal bejelentette a kapus Aaron Ramsdale szerződtetését
a Sheffield Unitedtől.
Hetekig tartó tárgyalások után
az Arsenal 30 millió fontért igazolta le a 23 éves angol kapust,
Aaron Ramsdale-t.
Jó reggelt!
-Egyedül vagy? Jól van. -Aha.
Csak az orvosi vizsgálat van hátra a klub orvosával, Gary O'Driscoll-lal.
Foglalj helyet!
-Gratulálok! -Nagyon köszönöm!
-Hosszú volt az út. -Igen.
Örülünk, hogy itt vagy, gratulálok!
-Voltál már korábban orvosi vizsgálaton? -Igen.
Kapus vagy. Jobb- vagy balkezes?
Jobb.
-És a lábad? -Jobb.
-Van feleséged, élettársad, gyereked? -Élettársam.
-Élettársad van? -Igen.
Még ma megadom a számomat, és ha bármi gondod van
akár neked, akár a partnerednek, vagy bármely családtagodnak, bármi,
akkor csak hívj, és megoldjuk.
-Most nincs semmilyen sérülésed? -Nincs.
Mikor voltál sérült utoljára?
-Úgy, hogy nem tudtam játszani? -Igen.
Oké, jó. Ha nem is emlékszel rá, az szuper.
-Kar, könyök? -Nem.
-Csukló? -Nem.
Ujjak, kezek, nem törtek el?
-Eltörted a... -A hüvelykujjam.
-Volt bármi gond azóta? -Nem. Szerencsétlen törés volt.
Ennyi? Nincs más sérülés?
Volt már műtéted? Volt már valaha bármiféle műtéted?
Ágyék? Sérv?
Tízéves lehettem, amikor eltört a karom.
Hogy történt?
Inkább hagyjuk?
Le akartam gördeszkázni egy csúszdán, és leestem.
Jó fiú.
Egy mindenre elszánt kapus volt születőben.
Apámmal és a fivéreimmel rúgtam a labdát a mezőn,
és apám megkérdezte: „Hol akarsz játszani?”
Azt feleltem: „A kapuban.” Mire ő: „Megőrültél?”
Csak megvontam a vállam.
Azt hiszem, a sárban fetrengés izgalma miatt volt.
Védeni, hülyülni, meg ilyenek.
Ismered a csapattársaidat?
Ben, Bukayo, Emile, Reiss...
-A válogatottból? -Igen.
És Robot is ismerem egy kicsit, még boltonos koromból.
-A Boltonban is játszottál? -Gyerekként.
-Ilyen nincs. -Bizony.
Amikor a Bolton akadémiájában voltam, kaptam pár szerződést
12-től 16 éves koromig, és akkor rájöttem,
hogy valóban tehetséges vagyok, okkal vagyok az akadémián,
de csak 17 vagy 18 éves koromtól
kezdtem jobban érezni magam a Sheff Unitednél.
Ott tényleg a csapat tagjaként kezeltek,
és talán akkor gondoltam rá először, hogy van esélyem.
Fél év múlva Bournemouthba kerültem.
Abban az évben, amikor ott volt, a Bournemouth kiesett.
Szerintem ez rengeteg pénz.
Nem igazán értem a Ramsdale-dolgot, ha őszinte akarok lenni.
Most ők a Bohóc FC.
Úgy döntöttem, letiltom a hozzászólásokat az Instagramon és a Twitteren.
Nem kell olvasnom őket.
Az egyetlen személy, akinek számít a véleménye, az az edzőmé,
ő dönti el, ki játszik.
Hallgatnom kell a csapattársaimra és a családomra,
akik jóban-rosszban mellettem álltak, akik látták milyen utat jártam be.
Az emberek féltékenyek, szeszélyesek, azt hiszik, nekik jobban menne.
Véleményem szerint megfutamodás egy billentyűzet mögé rejtőzni.
Könnyű megoldás.
Rosszat tesz, ha elkezded olvasni őket,
és a mentális állapotodnak is nyilvánvalóan rossz.
Először had bizonyítsak, utána ítélkezzenek.
ARSENAL - CHELSEA EMIRATES STADION - 2021. AUGUSZTUS 22.
Arsenal! Hajrá!
Arsenal!
A szezon második bajnoki meccse a Chelsea ellen lesz.
A csapat kapitánya, Aubameyang,
visszatért a cserepadra a COVID után,
de most az 50 milliós védő, Ben White küzd a vírussal.
Ennek ellenére a csapatnak teljesítenie kell a hazai szurkolók előtt,
különben a tömeg ellenük fordul.
A kérdés az, meddig tartanak ki az Arsenal-szurkolók a csapat mellett,
ha nem javulnak a dolgok.
Ha az Arsenal a szurkolók előtt játszott volna tavaly,
hangot adtak volna a friusztrációjuknak.
Arsenal-drukkernek lenni most szívás.
Mondjuk ki, nincs igazán minek örülni.
Annyi mélypont volt, főleg, hogy hozzászoktunk a jóhoz,
ahhoz, hogy mindig ott vagyunk a Bajnokok Ligájában. Ez tragikus.
És miért tartasz ki mellettük?
Azért, mert muszáj. Nem lehetek csak úgy Chelsea-drukker.
Vagy a Tottenhamé. Nem. El sem tudom képzelni.
Gyerünk, fiúk! Adjunk nekik! Sikerülni fog. Gyerünk!
Menjünk! Ideje kezdeni.
Kapjátok össze magatok!
Ezen a héten mind szenvedtünk.
Szenvedtünk, mert sokan megsértették a büszkeségünket.
Láttam rajtatok a meccs után, hogy milyen fontos volt nektek,
és nagyon fájt.
Miattatok, a stáb miatt,
és mindazok miatt, akik törődnek velünk a klubban.
Nem magam miatt, kritikák ide vagy oda.
Miattatok, mert tudom, hogy kurva keményen odatettétek magatokat.
De ma lehetőségünk van bizonyítani,
hogy amikor mindenki ellenetek van, erősebbek vagytok.
Az Arsenalnak magasabb tempót kell diktálnia első hazai meccsén,
hiszen az Ágyúsok a BL-győztes Chelsea-t fogadják az Emiratesben.
Romelu Lukaku egyből a kezdőcsapatban találta magát
miután 100 millió fontért leigazolták az Intertől.
Megvolt a kezdőrúgás, hallgassák csak!
A futball visszatért az Emirates Stadionba!
A hazai szurkolók hangorkánja ellenére
az Arsenal azonnal nyomás alá kerül, és a Chelsea viszi be az első gyomrost.
James a jobbról tör be a tizenhatoson belülre,
lapos, pontos passz Lukakunak, és gól!
A halom pénzért igazolt játékos jól érkezik a passzra,
és könnyedén begurítja.
Marcos Alonso, majd Havertz, Lukaku átlépi,
Mount továbbteszi Jamesnek,
aki magabiztosan lövi a hálóba a labdát.
Kettő-null, ami mindenkit lehangol a stadionban.
A félidőhöz érkeztünk az Emirates Stadionban,
egy-két pfujolást már hallani az Arsenal-szurkolóktól.
Kettő. Nem egy, hanem kettő.
Romelut nagyon feltolták,
vissza kell húzódnunk.
Maradjunk előtte, hogy lesre fusson!
Hogy csináljuk?
Egy szélsőt ráállítunk Masonre, és te Lukaku előtt leszel.
Ez az egyetlen esélyünk.
Fiúk, Lukaku határozza meg a védelmi vonalunk magasságát.
Ha Lukaku itt van, mi itt vagyunk, a labda pedig ott.
Szűkítsük le a területet, mi irányítsunk!
Lesre kell futtatnunk, amikor presszingelünk,
hogy beszoruljon közénk.
Megvannak az esélyeink, a kvalitásunk, kell egy gól,
kell egy reménykeltő gól, ami feltölt minket.
Bármi is történjék, senkit nem akarok hallani panaszkodni,
és kurvára nincs lazsálás sem! Világos? Csináljuk akkor!
Elkezdődött a második félidő.
A második félidő elején az Arsenalnak valahogy fel kell pörgetnie a közönséget.
Saka lőhet.
Meg is teszi, de végül Mendy fölé tolja.
Remek lövés volt.
Mélyen át a hosszú oldalra, onnan vissza középre, és ott a fejes!
De nem jó, Rob Holding melléfejel.
Martinelli...
Lefordul, egy csel,
és Aubameyangnak pöckölné oda, aki mintha lesen lenne.
Auba viszont egyenesen Mendy kezébe adja a labdát.
Reece James...
Mason Mount megint Lukakunak üti fel,
de Bernd Leno bámulatos védéssel a felső lécre tolja.
De az a helyzet,
hogy nincs jó napja ma az Arsenalnak.
És ez a vége. Mikel Artetának bőven van még dolga.
Egymás után két vereség, és a kétkedők sosem voltak ilyen hangosak.
Van egy szép stadionunk, de összességében
nem úgy tűnik, hogy lenne bennük tűz, mint a Legyőzhetetlenekben volt.
-Rúgják ki az edzőt! -Rúgják ki Artetát most azonnal!
Mi, drukkerek le vagyunk sújtva, és azt akarjuk, hogy Arteta repüljön.
Húzzon el! Mennie kell!
-Két meccs, nulla pont. -Adj neki időt.
Mégis mennyit?
-Időt? Milyen időt? -Nem!
-Szerintem adnunk kéne neki időt. -Nem! Milyen időt?
Hé! A csapat még nem állt össze.
Időt kell adnunk neki, fiatal edző, megérdemli a támogatást,
ne szálljunk rá, mert bukott pár meccset!
Pár drukker megvárta Artetát a meccs után, hogy beszóljanak neki.
Arteta, ez elég jó volt?
Fiatal csapat vagyunk, lesznek nehéz pillanataink,
ezt szokták mondani, mivel ilyen a foci, ilyen a sport.
Ha győzünk, mindenki együtt van. A győzelem mindent elfed.
Egy ilyen vereséget az ember megérez.
Ha rosszul mennek a dolgok,
beintenek a VIP-páholynak,
mert az emberek változást akarnak,
és akár tetszik, akár nem, ez minden profi sportban így működik.
JÓ, AKKOR KIESÜNK.
LEGJOBB NÉGY, MI? RÖHEJ.
NAGYON GÁZ.
Az embernek különböző pillanatokat kell átélnie.
Némelyik nehéz, amikor próbálnak megbélyegezni,
kritikus hangok szólalnak meg.
És ki kell állnod magadért, hinned kell abban, amit csinálsz.
Rengeteg nyomás és kritika ér minket,
de csapatként kell viselkednünk, és megmutatni, hogy összetartozunk,
majd újra nekifutni.
ÜDV MANCHESTERBEN!
MAN CITY - ARSENAL 2021. AUGUSZTUS 28.
Ezen a szinten nincs könnyű meccs.
A következő ellenfél a bajnoki címvédő Manchester City.
Mikel számára ez visszatérés ahhoz a klubhoz, ahol segédedző volt
Pep Guardiola keze alatt.
Elkezdődött a mérkőzés.
Jesus. És megint Silvánál, aki szokás szerint osztogat.
Jesus adja be... Jónak tűnik a hosszúra.
És a City megszerzi a vezetést.
Cancelótól Gündogan.
Most Silva adja be.
Most máshogy fejezik be, de végigment az akció.
A Manchester City megduplázza előnyét.
Tíz perc alatt két gól, hosszú nap lesz ez az Arsenal-szurkolóknak.
Xhaka páros lábbal csúszott rá Cancelora.
Meg is kapja a piros lapot,
az Arsenal helyzete egyre kilátástalanabb.
Pár Arsenal drukker besokallt,
és elindultak haza.
Küzdelmet akarunk látni. Hajtást.
De nem mutatnak eleget, pedig, tessék, mi még így is énekelünk,
a City-drukkereket is elnyomjuk, Sakát és Rowe-t éltetik.
Rém dühítő, mert mi szenvedélyesek vagyunk,
de nem érezzük, hogy ez a pályán visszaköszönne.
Jack Grealish lép be a játékba a balszélen.
Grealish egy az egyben megveti Chamberst, beadja középre...
Itt a harmadik.
Az ilyen napok elgondolkodtatják az embert.
Artetának mennie kell. Minden szinten változásra van szükség. Pocsék a klub.
Rodri belövi!
A szezon első meccse szar volt.
A második, dettó. Gólt sem rúgtunk.
Sőt, gólhelyzetünk sem volt, ami tök gáz.
Ez a legrosszabb Arsenal, amit valaha láttam.
Martin Atkinson végre lefújja.
Rettenetes. Iszonyú kínos.
Nem hiszem, hogy szurkolók bíznánk a rendszerben.
Szerintem a játékosok sem hisznek benne.
Sajnálom, de lejárt az ideje. Mennie kell.
Nem ismeri a kezdő 11-ét. Egyszerűen alkalmatlan.
Ő lesz az első edző idén, akit kirúgnak.
Ő emelné a csapatot a következő szintre?
Kötve hiszem.
BAJNOKOK LIGÁJÁT ÉRŐ HELYEZÉS
Három meccs után az Arsenal-szurkolók inkább ne nézegessék a tabellát.
Az utolsó helyen állnak, és ami még rosszabb,
a helyi rivális Tottenham vezeti a bajnokságot.
Tök utolsók vagyunk. Nem rúgtunk gólt, kaptunk kilencet.
Nulla pontunk van.
És mindenki elkalapál minket.
Ez a legnagyobb kihívás, mióta a klubhoz kerültem.
Nehéz időkben megkérdőjelezed a döntéseidet, a félelmeidet,
és sötét gondolatok emésztenek. „Vajon visszájára tudom-e fordítani?
Lesz-e erőm holnap visszamenni,
és átadni azt, amit át kell?
Hogyan fogjuk csinálni?
Hisznek-e majd abban, amit csinálunk?”
Jó emberekkel kell körülvenned magad,
hogy támogassanak, és segítsenek kijönni a gödörből, ha nehézségekbe ütközöl.
Hogy vagy?
Jól.
Stabilitásra van szükségünk. Nincs szükségünk erre...
Idegesített, hogy olyan sokan próbálják szétszakítani a csapatot.
Ezt már sokszor megtapasztaltuk.
Csak azokban bízhatsz, akik ott vannak veled.
Csak ennyit tudok.
Az ilyesmit...
ritkán hallani.
Nagyon is.
De megyünk tovább.
-Igen. -Jó.
A munkám része, hogy ismerjem a narratívákat,
ami nem jelenti azt, hogy hiszek is bennünk,
vagy ténylegesen odafigyelek rájuk, de tudnom kell, mik hangzanak el.
Ám a mi mottónk az,
hogy „Szűrjük ki a zajt, kerüljük a bajt, és álljunk ki egymásért!”
Időnként mindenkinek szüksége van egy kis támogatásra.
Az átigazolási időszak zárulta előtt még egy játékos aláírt az Arsenalhoz.
Kezdjük a jobbhátvédekkel. Megkötöttük a szerződést Tomijaszuval.
Szó szerint most írja alá a papírokat...
Orvosi vizsgálaton van, ez már sínen van.
Úgy érzem, jól állunk.
Tomijaszu Takehiro, a japán válogatott jobbhátvéd
17 és fél millió fontért írt alá a Bolognától.
Az Arsenal összesen 156 millió fontot költött ezen a nyáron.
Az egymást követő három vereség után
Mikel azon töri a fejét, min kellene változtatnia.
Bernd Leno három éve az Arsenal első számú kapusa,
ám most az új igazolás, Aaron Ramsdale is arra hajt, hogy kezdhessen.
Tudom, hogy most hol vagyok a sorban, és hogy mit kell tennem
hogy a csúcsra jussak: jobbnak kell lennem az előttem állóknál.
Időnként önzőnek kell lenni, mert amikor te vagy az első számú,
kritikával is illetnek, de ugyanakkor az összes dicsőség is a tiéd,
és a megkönnyebbülés, hogy játszol a meccseken...
Ez az, ami hajt jelenleg.
Tudom, hogy a Norwich ellen kemény lesz, és az a célom, hogy bekerüljek a csapatba.
Hogy segítsem a csapat fejlődését az ilyen nehéz időkben.
Sosem kezdtek még ilyen rosszul a Premier League-ben.
Colneyban mindenki tudja, hogy szó sem lehet negyedik vereségről.
Az elmúlt 100 évben egyszer sem vesztették el az első négy meccset.
Először is hagyjuk őket játszani.
Úgy kezdünk, hogy nem kapnak sok utasítást,
elég ha kibírják a nyomást, és a félpályánál
átveszik az irányítást.
De hogyan? Hagyjuk őket játszani öt percet?
Tudja, milyen nyomás alatt dolgozni.
Kis korától egészen a legmagasabb szinten űzött játékig,
és most a legmagasabb szinten edzősködik,
és tán nem is tudja, milyen anélkül élni.
Áttérünk a négy pontra, amiről beszéltünk.
A védőknek agresszívebbnek kell letámadni.
Ezen a szinten a legeslegjobbak csak a feladatuknak élnek,
és szükségük is van rá.
Rendkívül összeszedett, és arra koncentrál, amit el kell végezni.
Ennyi volt. Rendben, köszönöm!
Ne felejtsük el, hogy ez az Arsenal!
Be kell kerülni a legjobb négy közé.
A büszkeségnek is elő kell jönnie, mert idegesít, amikor néha
az emberek az edző fejéhez vágják, hogy nem bír el a feladattal.
Nem, ők nem bírják elviselni.
Két meccset elbukni egymás után gáz.
Ha hármat buksz el, na akkor lesz csak igazán gázos.
Ha nulla ponttal állsz a tabellán a szezon elején,
akkor a kiesés ellen küzdesz.
ARSENALI BORBÉLYOK ÁRLISTA
Huszonkét éves vagyok, és nem láttam még a csapatomat bajnokságot nyerni.
Míg az apám, a nagybátyáim látták már, és folyton azt hajtogatják,
„Ez nem az Arsenal. Nem ehhez vagyunk hozzászokva.”
Jó reggelt!
Mikel modern vezetőedző, előremutató ötletekkel.
A szakmai stábbal együtt
arra koncentrálnak, hogyan hozzák ki a legtöbbet a játékosokból.
Beszéltünk róla és látjuk magunk előtt, hogy hova akarunk eljutni.
Elsődleges, hogy ne kapjunk gólt, mindenki tegye a dolgát,
és azt csinálja, amiben megállapodtunk. Érthető? Na, nyomás!
Ben! Néhány megmozdulásodban, például szerelésben és védekezésben
olyan szintű agressziót látok, amit eddig még nem tapasztaltam,
és el kell ezt engedned, hogy a védelem irányítója legyél.
Fiatal csapatunk van, és nem tudom, bírni fogják-e ezt a nyomást.
Így hát le kell vennem a vállukról ezt a nyomást.
Újra! Bravó! Csak nyugiban!
És legalább a mi oldalunkról
érezniük kell, hogy bízunk és hiszünk bennük,
és bármi történjék is, mi megvédjük őket.
Ezt az irányt próbálom követni.
Miért mozogtál el?
Ki, én? A zsugát vártam.
Oké, és míg vártad és oda mentél, mi történt? Nem volt ott?
Beszélned kell vele...
Amint megérkezett, tudtam, hogy top edző lesz belőle.
Taktikailag nagyon jó.
Az utasításai rengeteget segítenek...
Ha nincs rend, nincs kreativitás sem. Csakis káosz.
Ezt a káoszt kell átalakítani valamivé.
És ez nagyon nehéz.
Mikel igazán különleges. Csomó edzőm volt már,
de ő egy „csodabogár” pozitív értelemben,
mert átlátja a dolgokat. Egy ilyen edzőm sem volt.
Ahogy a csapattal kapcsolatot teremt, és amilyen környezetet létrehoz,
az bámulatos. És nyernünk kell,
hogy visszajuttassuk oda a csapatot, ahová tartozik.
Ez az, Aub, 355!
Szerencsésnek érzem magam, mert úgy érzem, a játékosok
nagyon is hisznek abban, amit próbálunk megvalósítani.
Holnap el kell kezdenünk nyerni.
Tudjátok, ha vesztünk, és nem találunk be,
mi leszünk a liga történetében legrosszabban kezdő Arsenal.
-A történelemben. -A Premier League történelmében.
Nem. Be fogunk találni, és nyerni fogunk.
Szerintem három-null vagy három-egy lesz.
Miért három-egy? Az azt jelenti, hogy mindig kapunk gólt.
Három-null vagy három-egy.
Az edző azt kéri, ne kapjunk gólt.
ARSENAL - NORWICH CITY 2021. SZEPTEMBER 11.
Számos bennfentes szerint ha Mikel megint veszít,
ez lesz az utolsó meccse a csapatnál.
Három meccs alatt nem lőttek gólt, viszont kilencet kaptak.
Erre mondják azt, hogy győzelmi kényszerben vannak.
A mai meccs abszolút sorsdöntő lesz.
Muszáj megszereznünk a három pontot. Csakis a kapott gól nélküli győzelem jó.
Jó, hogy visszatért négy játékosunk,
beleadhatunk anyait-apait. Reméljük, jó keretet állított össze.
-Van egy parkolóhelyünk. -Aaron Ramsdale nevére.
Csak a nevét kell bemondanunk, van egy foglalt helyünk.
-Kösz! -Nincs mit.
A Ramsdale család. A fiuk, Aaron hűséges követői.
Helló! Üdv mindenkinek!
-Helló! -Jó napot!
A COVID-ot leszámítva anya és apa
talán két meccset hagyott ki az elmúlt három-négy évben.
Nagyszerű az a tudat, hogy ott vannak a lelátón.
Kezdeni fog.
Ez az! Bassza meg! Kezdődik.
Mindössze egy edzést követően mutatkozik be a 22 éves
japán válogatott Tomijaszu Takehiro.
Aaron Ramsdale szintén bemutatkozik a ligában, miután Bernd Leno
a padra került.
Most jött ki a pályára.
Minden meccsen integetek anyának, ami egy szép szokás.
Büszkévé teszi őket, és jó érzés, hogy támogatnak,
mert tudom, ha valamit jól csináltam, és elmondják azt is, ha valamit rosszul.
Apa biztos a tudtomra adja.
Ő van a programfüzet borítóján.
Gondolod, hogy az odaadásuk vagy bátorításuk nélkül most itt lennél?
Nem. Biztos hogy nem.
Nem kell ezt tovább vesézni, kizárt, hogy itt lennék. Nem.
Egészen biztos nem ülnék most itt nélkülük.
Hogy érzi magát? Ezen pörög az agyam. Vajon hogy érzi magát?
Jó, tudom, hogy izgul, de akkor is!
Nagy az izgalom.
Érzelmekkel teli, hosszú hét volt Mikelnek,
és most készen áll megosztani az érzéseit a csapattal.
Jó napot, fiúk!
Ma meg akarok osztani veletek egy személyes élményt,
és azt, miért is vagyok itt.
Számos iparágban
léteznek kitűnően teljesítő csapatok,
és azért hívják így őket,
mert mindegyikükben van valami közös,
mégpedig eredményeket érnek el.
Súlyos szívbetegséggel születtem.
Két évig küzdöttek az életemért,
míg lehetőség nem volt az első, nyílt szívműtétre Spanyolországban.
Egy kitűnően teljesítő csapat nem csak focicsapat lehet,
lehet például
egy kórházi elsősegélycsapat.
Ezeket a csapatokat nagyon különleges emberek veszik körül.
Akik hajlandóak éjjel-nappal dolgozni.
Ennek csak egy oka van, hogy szeretik, amit csinálnak. Semmi más.
Ez hajtja őket, ez a céljuk.
Szeretnék megosztani veletek valamit.
Ez én vagyok.
Ez az érzelmi állapotom.
Az elmúlt 14 napban. Egytől tízig.
A Man City után itt voltam.
Halott voltam. Itt lent.
Féltem.
Bizonytalan voltam.
A média kikészített.
Aztán hirtelen csupa pozitív dolog ért.
Csodálatos családom, feleségem és három gyermekem van.
És a klub mindig támogat, fentről,
a tulajdonos, mindenki.
A legfontosabbak itt vannak.
Amiért innen így ide mentem fel,
az ti vagytok.
Mert ezen a héten találtam egy célt, miért akarok edző lenni.
Miért akarok ebben az iparban dolgozni, ezekkel az emberekkel.
Szóval részemről csak annyit akarok mondani,
hogy nagyon hálás vagyok mindenkinek,
mert ebben a nehéz pillanatban
a fociedzői karrierem legjobb hetét köszönhetem nektek.
Higgyetek magatokban! Mint én!
Nagyon jók vagytok.
Edzőként a legkevésbé sem akarom
okolni egyikőtöket sem ezért az időszakért.
Ez az én felelősségem, vállalom.
Indulás!
Az Arsenal és a Norwich is szeretné elfelejteni a Premier League-szezon
első három meccsét,
és megpróbálják feldobni a frusztrált drukkereiket.
Gyerünk!
Az Arsenal kezdi a mérkőzést. Óriási morajlás hallatszik a stadionban.
Tomijaszu követi.
Colisz.
Egyből teszi középre.
-Picsába! -Védd ki, Aaron!
A labda utat talál, de nincs ott senki.
Max Aarons. Lövéssel próbálkozik.
Védd ki, Aaron!
Jó védés.
Azt a rohadt!
Vissza Williamshez, aki bejátssza, de megpattan pont Pukki irányába.
Ramsdale jól olvasta a játékot.
Jól csinálod, Aaron.
-Tedd oldalra! -Gyerünk, Aaron!
Egy kicsit beszorult az Arsenal.
Ez tökös megoldás volt Ramsdale-től.
A nagy büdös semmi, szívtelenek.
A Kanárik rögtön megindulnak Colisszal.
A távoli lövés jócskán célt tévesztett.
Maitland-Niles Aubameyangot keresi.
Be tud jutni pár Arsenal-játékos a tizenhatoson belülre? Aubameyang...
Talán Sakának teszi. Megpattan, így biztos, hogy... Nem!
A kurva életbe!
Hanley megpróbálja visszaszerezni. Saka meglép tőle.
Esély az Arsenal előtt...
Ennek be kell mennie! Kapufa! Még ott van!
Aubameyang!
Úgy látszik, végre beindult az Arsenal szezonja.
Smith Rowe indul meg.
Ezzel pontot tehet a meccs végére. Jó védés Krultól.
Megszólal a hármas sípszó.
Nagy megkönnyebbülés ez Mikel Arteta és az edzői stábja számára.
Ez az!
Ez az! Ez az, bazmeg!
És a három pontnak köszönhetően elkerültek
a Premier League-tabella aljáról. Reméljük, innen már csakis felfelé mennek.
Érzelmileg egy nehéz meccs volt. Három vereség után
érkeztünk ide, a tabella alján voltunk, és bizonyítanunk kellett.
Azt hiszem, a fiúk nagyszerű hozzáállásról tettek tanúbizonyságot.0
Az elejétől fogva látni lehetett, mit akarunk.
Nagyon nehéz meccs volt.
Tudom, hogy mit éreztetek.
A nyomás, amit kívülről helyeztek rátok.
Fantasztikusak voltatok. A hozzáállásotok mindent vitt.
Nagyon köszönöm! Szép munka.
Beszéltünk a kapcsolatról, amit a játékosok
-és a szurkolók közt teremtett. -Igen.
Rendkívül hálás vagyok. Tudom, hogy ez egy nehéz időszak,
de olyan közönséget láttam, amelyik buzdítani akarta a csapatot.
A drukkereket nem győzte meg ezzel, de nyert egy kis időt.
Mert most az összes meccset meg kell nyernünk.
Muszáj lesz jó eredményt elérnie az észak-londoni derbin.
És akkor jóval több drukker nyugodhat meg, de továbbra is nagy a nyomás rajta.
A KÖVETKEZŐ RÉSZBEN...
Képzeld, hogy gólt lősz az észak-londoni derbin!
Néhány hazai derbin már betaláltam, tudom, milyen érzés.
A derbi napja mindent visz. Belénk ivódott, hogy utáljuk a Tottanhamet.
Egész héten a győzelmet képzeltem magam elé.
Ennél durvább már nem is lehet.
A kapufát találta el! Ramsdale kivédte.
KÖSZÖNET AZ ARSENAL FOOTBALL CLUB JÁTÉKOSAINAK, EDZŐINEK ÉS STÁBJÁNAK
A feliratot fordította: Rádóczki Attila
Kreatív supervisor Varga Attila